2023 Rhif 1082 (Cy. 186)
Y Dreth Gyngor, Cymru
Rheoliadau’r Dreth Gyngor (Newid Rhestrau ac Apelau) (Diwygio) (Cymru) 2023
Gwnaed 11 Hydref 2023
Gosodwyd gerbron Senedd Cymru 13 Hydref 2023
Yn dod i rym 8 Tachwedd 2023

Mae Gweinidogion Cymru yn gwneud y Rheoliadau hyn drwy arfer y pwerau a roddwyd i’r Ysgrifennydd Gwladol gan adrannau 24(1) a (7)(a) a 113(2) o Ddeddf Cyllid Llywodraeth Leol 1992, ac a freiniwyd bellach ynddynt hwy.
1992 p. 14.
Trosglwyddwyd y pŵer i wneud rheoliadau o dan adrannau 24 a 113 o Ddeddf Cyllid Llywodraeth Leol 1992 o ran Cymru oddi wrth yr Ysgrifennydd Gwladol i Gynulliad Cenedlaethol Cymru o dan erthygl 2 o Orchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672) ac Atodlen 1 iddo. Yn rhinwedd paragraff 30 o Atodlen 11 i Ddeddf Llywodraeth Cymru 2006 (p. 32), trosglwyddwyd y pwerau hyn i Weinidogion Cymru ac maent bellach wedi eu breinio ynddynt i’r graddau y maent yn arferadwy yng Nghymru.